Document ID: 31975R0912

ΚΑΝΟΝΙΣΜΟΣ (ΕΟΚ) αριθ. 912/75 ΤΗΣ ΕΠΙΤΡΟΠΗΣ της 8ης Απριλίου 1975 περί τροποποιήσεως του κανονισμού (ΕΟΚ) αριθ. 1105/68 όσον αφορά τις ενισχύσεις για το αποκορυφωμένο γάλα που προέρχεται από την παραγωγή βουτύρου της εκμεταλλεύσεως
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΟΚ) αριθ. 740/75(2), και ιδίως το άρθρο 10 παράγραφος 3,
Εκτιμώντας:
ότι όσον αφορά τη χορήγηση της ενισχύσεως, το αποβουτυρωμένο γάλα και το αποβουτυρωμένο γάλα εις κόνιν, που χρησιμοποιούνται για τη διατροφή ζώων, εξομοιούνται στο δεύτερο εδάφιο του άρθρου 10 παράγραφος 1 του κανονισμού (ΕΟΚ) αριθ. 804/68 με το αποκορυφωμένο γάλα και το αποκορυφωμένο γάλα εις κόνιν- ότι, κατά το άρθρο 2 παράγραφος 1 υπό β) του κανονισμού (ΕΟΚ) αριθ. 986/68 του Συμβουλίου της 15ης Ιουλίου 1968 περί καθορισμού των γενικών κανόνων για τη χορήγηση ενισχύσεων για το αποκορυφωμένο γάλα και το αποκορυφωμένο γάλα εις κόνιν που προορίζονται για τη διατροφή ζώων(3), όπως τροποποιήθηκε τελευταία από τον κανονισμό (ΕΟΚ) αριθ. 472/75(4), η ενίσχυση χορηγείται επίσης και για το αποκορυφωμένο γάλα που έχει χρησιμοποιηθεί για τη διατροφή ζώων στις εκμεταλλεύσεις όπου έχει παραχθεί-
ότι το άρθρο 8 του κανονισμού (ΕΟΚ) αριθ. 1105/68 της Επιτροπής της 27ης Ιουνίου 1968 περί των λεπτομερειών χορηγήσεως των ενισχύσεων για το αποκορυφωμένο γάλα που προορίζεται για τη διατροφή των ζώων(5), όπως τροποποιήθηκε τελευταία από τον κανονισμό (ΕΟΚ) αριθ. 686/73(6), καθορίζει τις ποσότητες του αποκορυφωμένου γάλακτος ανά χιλιόγραμμο βουτύρου και ανά εκτρεφόμενη αγελάδα για τις οποίες χορηγείται ενίσχυση- ότι οι ποσότητες αυτές δεν λαμβάνουν υπόψη το αποβουτυρωμένο γάλα που προέρχεται από την παραγωγή βουτύρου- ότι πρέπει, κατά συνέπεια, να προσαρμοσθούν αυτές οι αξίες-
ότι τα προβλεπόμενα στον παρόντα κανονισμό μέτρα είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 8 του κανονισμού (ΕΟΚ) αριθ. 1105/68:
- στην παράγραφο 1, ο αριθμός "20" αντικαθίσταται από τον αριθμό "22",
- στο δεύτερο εδάφιο της παραγράφου 3, ο αριθμός "3 000" αντικαθίσταται από τον αριθμό "3 300".
Άρθρο 2
Ο παρών κανονισμός αρχίζει να ισχύει από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 3η Μαρτίου 1975.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 8 Απριλίου 1975.

Labels: 17
6